En kvinde på 22 år var onsdag aften ved at låse sig ind ad sin hoveddør, da en mand antastede hende bagfra. Han sprayede hende i ansigtet med peberspray og fratog hende kontanter samt en pose fyldt med indkøbsvarer. Derefter stak gerningsmanden af fra stedet. Kvinden blev onsdag aften afhørt af politiet. - Det er ret groft. Hun er rystet og påvirket af pebersprayen, fortæller vagtchefen hos Nordjyllands Politi. Kvinden blev overfaldet på Rantzausgade i Aalborg centrum. Nordjyllands Politi havde onsdag aften flere patruljebiler i området, der ledte efter gerningsmanden. - Vi har ledt på offentlige toiletter, fordi vi har grund til at tro, at gerningsmanden selv blev eksponeret for peberspray og derfor havde brug for at skylle sig i ansigtet. Nordjyllands Politi efterlyser nu manden. Han beskrives som værende: etnisk dansk 25-30 år under 180 centimeter høj slank til spinkel af bygning iført en sort jakke med hætte iført mørke bukser Nordjyllands Politi kan kontaktes på 1-1-4, hvis man ved har set noget.
En kvinde blev onsdag aften antastet foran sin lejlighed og frarøvet sine ejendele. Politiet leder nu efter gerningsmanden.